[{"text_idx": "#000000", "text": "bra\u0308nding kliendiuuring kommunikatsioon Raamatusoovitus turundus"}, {"text_idx": "#000003", "text": "Hakkad tellima esimest disainito\u0308o\u0308d? Sa pole pa\u0308ris kindel kust alustada ja kellelt tellida? Antud raamat on va\u0308ga va\u0308a\u0308rt esimeseks sammuks, mida soojalt soovitan. Tihti hakkab asi rappa kiskuma juba sellest, et disaini definitsioon on segane. Disain ei ole ainult see, kuidas asi va\u0308lja na\u0308eb, vaid see, millist probleemi ja kuidas ta lahendada aitab. Va\u0308a\u0308rt (teenuse)disainer aitab Sul va\u0308lja to\u0308o\u0308tada lahenduse, mis kasvatab Sinu a\u0308riedu."}, {"text_idx": "#000004", "text": "Selleks on sul vaja professionaali, kes teab, mida ja miks ta teeb, kellel on kogemust. Kuidas teda a\u0308ra tunda ja mis vo\u0303ib protsessis ette tulla isegi siis, kui tegemist on proffiga? Toon siin va\u0308lja 6 soovitust raamatust (neid on kokku seal tunduvalt rohkem), mis toetuvad mu enda kogemusele, olles to\u0308o\u0308tanud disaineritega koos ca 15 aastat (saanud va\u0308ga erinevaid kogemusi) ja olles nu\u0308u\u0308d ka ise (teenuse)disainer:"}, {"text_idx": "#000005", "text": "1. Hea ma\u0308rk: disainer ku\u0308sib ku\u0308simusi"}, {"text_idx": "#000006", "text": "U\u0308ks esimesi ku\u0308simusi, mida va\u0308a\u0308rt disainer ku\u0308sida vo\u0303iks, on: \u201cMis on asja eesma\u0308rk? Kuidas sa hakkad tegema raha sellega, mida ma sulle disainin?\u201d. Siis peab ka sinul vastus olemas olema. \ud83d\ude42 Mis juhtub, kui disainer ku\u0308simusi ei ku\u0308si? Sa saad midagi, mis vo\u0303ib olla ilus, aga ei ta\u0308ida eesma\u0308rki ehk ei to\u0308o\u0308ta nii nagu sa oled ettekujutanud. Ja nii vo\u0303ibki ja\u0308a\u0308da kujundusi tegema \u2013 ikka pole pa\u0308ris see, aga aru ka ei saa, mis ta\u0308pselt ei sobi..."}, {"text_idx": "#000007", "text": "Seega, esmalt vaata, kui palju on tema tehtud to\u0308o\u0308de hulgas erinevatest valdkondadest eriilmelisi to\u0308id \u2013 see na\u0308itab kui laialt ja kindlalt saab ta aru a\u0308riprobleemidest."}, {"text_idx": "#000008", "text": "Teiseks, vasta ko\u0303ikidele disaineri ku\u0308simustele ja anna talle nii palju sisendit, et oleks vo\u0303imalik mo\u0303ista a\u0308rilist seisu ja probleemi, mida on vaja lahendada."}, {"text_idx": "#000009", "text": "2. Sihtru\u0308hmast arusaam paneb paika fookuse"}, {"text_idx": "#000010", "text": "Kuna tegelen palju klientidest arusaamisega ja nende mo\u0303tete-vajaduste-va\u0308a\u0308rtuste \u201cto\u0303lkimisega\u201d, siis oli nii hea kuulda, kuidas ka autor on jo\u0303udnud oma pika kogemusega to\u0303demuseni, et kliendiuuringud ei ole ajaraisk, vaid a\u0308riedu algus \u2013 sa tead kindlalt, kuhu suunas minema hakata ja miks, sest on mo\u0303istmine KELLELE ko\u0303ike tegema hakatakse. Ka ma ise ei ole fookusgruppide fa\u0308nn ning lo\u0303bus oli lugeda autori sarnast to\u0303demust: \u201cAinus mida fookusgruppidest o\u0303pitakse \u2013 kellel on ko\u0303ige ko\u0303vem ha\u0308a\u0308l.\u201d Kliendiuuringuteks on palju vo\u0303imalusi, mis rohkem tulu toovad, na\u0308iteks intervjuud."}, {"text_idx": "#000011", "text": "3. Hea ma\u0308rk: disainer argumenteerib ja vo\u0303tab kuulda"}, {"text_idx": "#000012", "text": "Iga disaineri karja\u0308a\u0308ris on see ahaa-moment, kui ta ma\u0308rkab, et klient tahab midagi, mis ei ta\u0308ida tegelikult eesma\u0308rki ehk kui klient on pa\u0308he vo\u0303tnud mingi asja ja soovib seda nu\u0308u\u0308d visuaalselt na\u0308ha. See eeldab vestlust ja argumenteerimist, milleks ko\u0303igil disaineritel ei pruugi olla selgroogu vo\u0303i kogemust. Kogu tiim peab silme ees hoidma algset projekti eesma\u0308rki ja probleemi, mida lahendatakse ning ko\u0303ik miniotsused peaksid olema sellest juhitud. U\u0308ks va\u0308ga hea ku\u0308simus, mida to\u0308o\u0308 tellijana vo\u0303id alati disainerilt igas etapis ku\u0308sida: \u201cKuidas sa sellesse punkti jo\u0303udsid?\u201d, mis annab aimu, kui ha\u0308sti ta eesma\u0308rgist on juhindunud ja seda po\u0303hjendab."}, {"text_idx": "#000013", "text": "4. Eelarve \u2013 kui see vajab aega, vajab see ka raha"}, {"text_idx": "#000014", "text": "Kui sa ku\u0308sid viielt erinevalt disainerilt pakkumist, saad sa ka viis erinevat pakkumist nii sisult kui hinnalt. Miks? Erinev kogemus ja vaatenurgad. Kompleksete probleemide efektiivne lahendamine no\u0303uab kogemust ja see omakorda hoiab aega kokku. Ko\u0303igi elu teeb lihtsaks see, kui u\u0308tled, mis on sinu ootus, mis on probleem, mida on vaja lahendada ja mis on eelarve. Samas ja\u0308a\u0308d paindlikuks ja kuulad professionaali soovitusi protessi ka\u0308igus."}, {"text_idx": "#000016", "text": "Disain on u\u0308ks naljakas valdkond, kus inimesed arvavad, et kuigi nad pole seda o\u0303ppinud ega kokkupuutunud, vo\u0303ivad nad hakata arvama. Arvamus \u201cMulle see ei meeldi\u201d kahjuks ei ole pa\u0308dev. Miks? Sest lahendust luuakse probleemi lahendamiseks ja konkreetsele sihtru\u0308hmale. Sina ei ole suure to\u0303ena\u0308osusega sihtru\u0308hm. Kui sina ei tee oma to\u0308o\u0308d ehk ei lase professionaalil teha oma to\u0308o\u0308d, siis kes teeb sinu to\u0308o\u0308d? Kas tead, mis on na\u0308iteks nr 1 probleem, miks projektid hilinevad? Sest klient ei tee otsuseid kokkulepitud ajal ehk kiirelt. Kas tead, kes on selles projektis a\u0308rivaldkonna ekspert? Sina. Tee oma to\u0308o\u0308d ha\u0308sti."}, {"text_idx": "#000017", "text": "See algab rollide ja ootuste jagamisest kuni selleni, kui midagi ei tundu o\u0303ige. Kui me ja\u0308tame tellijana u\u0308tlemata, et \u201cei saa aru\u201d vo\u0303i \u201cei ole pa\u0308ri\u201d, vaid noogutad kaasa ja loodad, et tiim ise saab aru, ei ole o\u0303ige. Esiteks kaotatakse aega, teiseks usaldust ja kolmandaks kannatab tulemus, mida to\u0303ena\u0308oliselt ei taheta ellu rakendada. Milleks siis kogu see aja- ja rahakaotus? Mida ausam oled, seda parema asja saad. Kui sulle tundub, et ko\u0303ik sujub liiga ha\u0308sti, siis ilmselt on keegi ja\u0308tnud midagi ra\u0308a\u0308kimata. Kui ma\u0308ngus on inimesed, vo\u0303ib ikka midagi ootamatut juhtuda, kuid oluline on see, et sellest ra\u0308a\u0308gitakse enne kui hilja. Antud o\u0303hkkonna soodustamine on oluline."}, {"text_idx": "#000018", "text": "Kokkuvo\u0303ttes: kas antud raamatu lugemine hoiab suuremad jamad a\u0308ra? Vo\u0303ib, aga ei pruugi. Kuna tegemist on inimestega, vo\u0303ib igasugu asju ette tulla. Ka ise tuleb peeglisse vaadata ja olla proff. Tasub oma sisetunnet usaldada ning teada, mis on ok ja mis ei ole. Hea koosto\u0308o\u0308 aluseks on nagu teisteski valdkondades: kogemused, aus kommunikatsioon ja inimeste keemia."}, {"text_idx": "#000019", "text": "Peatu\u0308kid ja teemad raamatus: Miks disaini vaja on; disaineri palkamine; koosto\u0308o\u0308; to\u0308o\u0308 hindamine; kui ko\u0303ik sujub; kui ko\u0303ik ei suju."}, {"text_idx": "#000020", "text": "Raamatu autorist: disainer, kes ta\u0308na peab oma disianibu\u0308rood Mule Design Studio. Lisaks esineb, on raamatute autor ja podcasti pidaja. Temalt soovitan ta raamatut Ruined by Design, mis ra\u0308a\u0308gib eetikast disainis."}]